EA คว้า 3 รางวัลจาก SET AWARDS 2020
EA คว้า 3 รางวัลจาก SET AWARDS 2020
EA คว้า 3 รางวัลจาก SET AWARDS 2020
18 ธ.ค. 2563

บริษัท พลังงานบริสุทธิ์ จำกัด (มหาชน) หรือ EA เข้ารับรางวัล Business Excellence  Company Performance Awards ในงาน SET Awards 2020 โดยคุณสมโภชน์ อาหุนัย ประธานเจ้าหน้าที่บริหาร EA ได้รับรางวัลดีเด่น CEO Award ซึ่งเป็นรางวัลผู้บริหารสูงสุดของบริษัทจดทะเบียนในตลาดทุน และคุณอมร ทรัพย์ทวีกุล รองประธานเจ้าหน้าที่บริหาร EA เข้ารับรางวัลดีเด่น Company Performance Award ในกลุ่มบริษัทจดทะเบียนในตลาดหลักทรัพย์ที่มีมูลค่าหลักทรัพย์ตามราคาตลาด สูงกว่า 100,000 ล้านบาท
พร้อมทั้งคุณออมสิน ศิริ ผู้อำนวยการฝ่ายสื่อสารองค์กร EA เข้ารับโล่ Thailand Sustainability Investment (THSI) จากการได้รับคัดเลือกให้เป็นหุ้นยั่งยืนจากการที่บริษัทให้ความสำคัญในการพัฒนาธุรกิจโดยคำนึงถึงสังคม สิ่งแวดล้อม และบรรษัทภิบาล (ESG)
โดยมี ดร. ภากร ปีตธวัชชัย กรรมการและผู้จัดการตลาดหลักทรัพย์แห่งประเทศไทย เป็นผู้มอบรางวัล ซึ่งนับว่าเป็นความภาคภูมิใจ และเป็นรางวัลแห่งความสำเร็จของ EA และทีมงานที่บริหารงานอย่างมีวิสัยทัศน์ และสร้างการเจริญเติบโตให้แก่บริษัทอย่างต่อเนื่องตลอดระยะเวลาการดำเนินงานที่ผ่านมาของบริษัท จัดขึ้นโดยตลาดหลักทรัพย์แห่งประเทศไทย และวารสารการเงินธนาคาร เมื่อเร็วๆ นี้